حنان الشیخ

حنان الشیخ (پیدائش:12 نومبر 1945ء ) لبنان کی ممتاز عصری عربی ادب کی مصنفہ اور مزاحمتی حقوق نسواں کی علمبردار ہیں جنھوں نے اپنی تحریروں میں لبنانی خانہ جنگی اور صنفی امتیاز کو موضوع بنایا ہے۔

 حالات زندگی 
حنان الشیخ کی ولادت 12 نومبر 1945ء کو بیروت، لبنان میں ایک شیعہ گھرانے میں ہوئی۔

حنان کا گھرانا ایک سخت مذہبی گھرانا تھا اسی لیے آپ کی ابتدائی تعلیم سخت رسم و رواج کے سائے میں ہوئی۔ 1946ء میں امریکی کالج برائے خواتین، قاہرہ مصر سے گریجویشن کیا۔ وہیں 24 سال کی عمر میں اپنا پہلا ناول لکھا۔ مصر سے لبنان واپسی پر لبنانی اخبار "النہار" میں 1975ء تک کام کیا۔ 1975ء لبنانی خانہ جنگی کی وجہ سے بیروت کو خیر باد کہہ کر سعودی عرب منتقل ہوئیں جہاں وہ 1982ء تک مقیم رہیں اور وہیں تخلیقی کام کیا۔ یہاں اپنا دوسرا ناول لکھا۔ تیسرا ناول "زہرا کی کہانی" بیشتر لندن میں لکھا گیا جہاں اب ان کا گھر ہے۔ ان کی کہانیوں کے کئی مجموعے شائع ہو چکے ہیں۔ حنان الشیخ ان عرب مصنفین میں شامل ہیں جنھوں نے لبنانی خانہ جنگی کو موضوع بنایا۔عربی کہانیاں، انتخاب و ترتیب اجمل کمال، آج، کراچی، 2002ء، ص266-267 ناول حكاية زهرة (زہرہ کی کہانی) میں ایک جوان خاتون کی لبنانی خانی جنگی کے دور میں صنفی امتیاز اور فوجی تشدد کے خلاف جدوجہد کو دکھایا گیا ہے۔ 1982ء سے حنان الشیخ لندن میں مقیم ہیں۔ حنان الشیخ کی تخلیقات انگریزی، فرانسیسی، ولندیزی، جرمن، ڈینش، ہسپانوی اور پولش زبانوں میں ترجمہ ہو چکی ہیں۔

 تصانیف 
 ناول 
 1970ء - انتحار رجل ميت (آدمی کی خودکشی)
 1975ء - شیطان کا گھوڑا
 1980ء - حكاية زهرة (زہرہ کی کہانی)
 1988ء - مسك الغزال (مشک ِ غزال)
 1992ء - بريد بيروت (بیروت سے خطوط)
 1992ء - أكنس الشمس عن السطوح

 افسانوی مجموعہ 
 1983ء - ایرانی قالین

 عربی سے انگریزی میں تراجم 
 1992ء - Women of Sand and Myrrh
 1992ء - Beirut Blues
 1994ء - The Story of Zahra
 2001ء - Only in London
 2002ء - Sweep the Sun Off Rooftops
 The Persian Carpet
 2009ء - The locust and the Bird: My Mother's Story

 حوالہ جات 

زمرہ:1945ء کی پیدائشیں
زمرہ:بقید حیات شخصیات
زمرہ:بیروت کی شخصیات
زمرہ:بیسویں صدی کے ناول نگار
زمرہ:عرب صحافی
زمرہ:عرب مصنفین
زمرہ:لبنانی حامی حقوق نسواں
زمرہ:لبنانی شخصیات
زمرہ:لبنانی شیعہ
زمرہ:لبنانی مصنفات
زمرہ:لبنانی مصنفین
زمرہ:مملکت متحدہ کو لبنانی تارکین وطن
زمرہ:نسائیت پسند مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:لبنانی خواتین صحافی
زمرہ:بیسویں صدی کی لبنانی مصنفات
زمرہ:اکیسویں صدی کی لبنانی مصنفات
زمرہ:12 نومبر کی پیدائشیں
زمرہ:بیسویں صدی کے لبنانی مصنفین
زمرہ:بیسویں صدی کی لبنانی خواتین
زمرہ:اکیسویں صدی کی لبنانی خواتین